کوئٹہ : پاکستان پیپلز پارٹی نا راہشون سردار نور احمد بنگلزئی مچ آ بلوچستان اٹ پیپلز پارٹی نا پندار چیئرمین‘ ڈپٹی چیئرمین تون اوار بلدیاتی گچین کاری تیٹی بھلو سرسہبی و تینا اومیت دار آتے گچین مننگ ءِ جوان پن کرسا پارینے کہ پیپلز پارٹی اُلس ءِ اونا ویل آتے اونا پاننگ آ ایسر کننگ نا تغ ءِ شرمندہ ءُ تعبیر اس جوڑ مریک۔ بلدیاتی نظام نا فائدہ و اونا بدلہ غاک اختیار آتا شیفکو کہول آ گدریفنگ آن اُلس نا پاننگ آ ویل آتے ایسر کننگ اٹ جوان کڑد ادا کیک۔ دا خیال آتا درشانی ءِ او جتا جتا ڈل آتون ہیت وگپ کرسا کرے او پارینے کہ پاکستان پیپلز پارٹی بلوچستان نا ہیب کیب اٹ مروک آ بلدیاتی گچین کاری تیٹی بھلو سرسہبی اس دوئی کننگ کن صوبہ ٹی اکثریتی پارٹی جوڑ مرسا مون آ بسنے۔
(آن لائن)
